ट्रेडमिल पर करंट लगा, जिम संचालक गिरफ्तार
Delhi RohiniGym Treadmill Case दिल्ली के रोहिणी इलाके में जिम के अंदर वर्कआउट करते हुए एक इंजीनियर की मौत हो गई। ट्रेडमिल में करंट फैलने से यह हादसा हुआ। मीडिया रिपोर्ट्स के मुताबिक
दिल्ली के रोहिणी इलाके में जिम के अंदर वर्कआउट करते हुए एक इंजीनियर की मौत हो गई। ट्रेडमिल में करंट फैलने से यह हादसा हुआ। मीडिया रिपोर्ट्स के मुताबिक, घटना मंगलवार सुबह करीब 7.15 बजे की है।
पुलिस ने शव को पोस्टमॉर्टम के बाद परिजनों को सौंप दिया है। वहीं, जिम संचालक अनुभव दुग्गल को लापरवाही से जुड़ी धाराओं के तहत​​​​​ केस दर्ज कर गिरफ्तार किया गया है। मामले में तकनीकी जांच के लिए एक्सपर्ट की भी मदद ली जा रही है।
माता-पिता का इकलौता बेटा था
पुलिस ने बताया कि मृतक का नाम सक्षम था। वो 24 साल का था और पेश से इंजीनियर था। सक्षम अपने परिवार के साथ दिव्य ज्योति अपार्टमैंट सेक्टर-19 रोहिणी में रहता था। वो अपने माता-पिता का इकलौता बेटा था।
वो गुरुग्राम की एक मल्टी नेशनल कंपनी में जॉब करता था और रोहिणी सेक्टर-15 के एक जिम में वर्कआउट करता था।
दोस्त ने बताई आंखोंदेखी
घटना के दौरान सक्षम का दोस्त केशव भी वहां मौजूद था। केशव ने पुलिस को आंखोदेखी बताई। उसने कहा- सक्षम एक ट्रेडमिल पर रनिंग करने के बाद रेस्ट करने के लिए ट्रेडमिल नंबर दो और तीन के बीच बैठ गया था। अचानक वो पीछे की ओर गिर गया।
जब मैंने सक्षम को उठाने के लिए उसका हाथ पकड़ा तो मुझे करंट लगा। तब पता चला कि सक्षम को करंट लग रहा है। तुरंत ट्रेडमिल का स्विच बंद किया और लोगों की मदद से उसे उठाकर CPR दिया गया। शरीर में कोई हरकत नहीं होने पर तुरंत अस्पताल में भर्ती कराया गया। जहां डॉक्टरों ने उसे मृत घोषित कर दिया।
ट्रेडमिल के मेटल पार्ट में करंट आ रहा था
हादसे के बाद जांच के लिए क्राइम और FSL की टीम रोहिणी सेक्टर-15 में जिम्प्लेक्स फिटनेस जोन नाम से चल रहे जिम में पहुंची। जांच के बाद FSL की टीम ने पुलिस को बताया कि ट्रेडमिल के मेटल पार्ट में करंट आ रहा है। 
उसके पास से जा रहा एक तार शॉर्ट है, जो मेटल से टच हो रहा था, जिसके कारण यह हादसा हुआ। पुलिस ने जिम में लगे सीसीटीवी कैमरों की फुटेज को भी जब्त कर लिया है।
उनके मुताबिक, फुटेज में नजर आ रहा है कि सक्षम वर्कआउट करने के बाद जैसे ही ट्रेडमिल पर बैठते हैं, उन्हें करंट लग जाता है। जिसकी वजह से उनकी मौत हो जाती है।
जिम में हादसे से जुड़ी ये खबरें भी पढ़ें...
जिम में 24 साल के कांस्टेबल की हार्ट-अटैक से मौत, पुशअप्स के बाद सीने में दर्द हुआ​
​​​​​​हैदराबाद की एक जिम में वर्कआउट के दौरान पुलिस कांस्टेबल की हार्ट अटैक से मौत हो गई। मृतक की पहचान 24 साल के विशाल के रूप में हुई। घटना का सीसीटीवी वीडियो भी सामने आया है, जिसमें विशाल पुशअप्स करता नजर आ रहा है। पूरी खबर पढ़ें...